ཉེ་སྔོན་ལྷོ་བྱང་ཀོ་རི་ཡ་དང་ཨ་བྱང་གཉིས་ཀྱི་མགོ་འཁྲིད་ཐུག་འཕྲད་ཀྱིས་བྱང་ཀོ་རི་ཡའི་རྡུལ་ཕྲན་མཚོན་ཆ་རྩ་མེད་བཟོ་རྒྱུ་དང་།ལྷོ་བྱང་ཀོ་རི་ཡ་ཞི་མཐུན་ཡོང་རྒྱུ་སོགས་ཀྱི་སྐོར་ལ་གྲོས་མོལ་བྱས་པར་བརྟེན།བྱང་ཀོ་རི་ཡའི་དམག་མི་དང་མི་མང་གཙོའི་རྒྱལ་སྤྱིའི་སྤྱི་ཚོགས་ཀྱིས་བྱང་ཀོ་རི་ཡའི་ནང་སྲིད་བྱུས་གུ་ཡངས་དང་ཇེ་ལྷོད་དུ་འགྲོ་རྒྱུ་ཡིན་པའི་རེ་བ་བརྒྱབས་ཏེ།མགོ་འཁྲིད་ཀེམ་ལ་བསྟོད་བསྔགས་བྱེད་མཁན་མང་པོ་བྱུང་ཡོད་ན་ཡང་།ཐེངས་འདིའི་གནད་དོན་དེས་བསྐྱར་དུ་བྱང་ཀོ་རི་ཡའི་མི་མང་རྒྱལ་སྤྱིའི་སྤྱི་ཚོགས་ཁྲོད་འཇིགས་སྣང་དང་དོགས་གཞི་ཞིག་བསླངས་ཡོད་འདུགདེ་བཞིན་ཉེ་སྔོན་ཨ་བྱང་གཉིས་ཀྱིས་སེངྒ་པོར་ནས་ཐུག་འཕྲད་སྐབས་བྱང་ཀོ་རི་ཡའི་རྡུལ་མཚོན་རྩ་མེད་བཟོ་རྒྱུའི་ཁས་ལེན་བྱས་ཡོད་ན་ཡང་།ཟླ་འདིའི་ཕྱི་ཚེས་༢༧ཉིན་ཨ་རིའི་བྱང་ཀོ་རི་ཡ་ལ་ལྟ་ཞིབ་ཆེད་བཙུགཝ་པའི་མཁའ་དབྱིངས་འཁོར་སྐར་གྱིས་བརྟག་དཔྱད་བྱས་པར་གཞིགས་ན།བྱང་ཀོ་རི་ཡའི་རྡུལ་ཕྲན་མཚོན་ཆའི་ལྟེ་གནས་ཆེ་ཤོས་ཡོན་བྷེན་རྡུལ་ཕྲན་ཚན་རིག་ཉམས་ཞིབ་ལྟེ་གནང་ཁང་ཞེས་པས་སྔར་བཞིན་རྡུལ་ཕྲན་བཟོ་སྐྲུན་དང་དམག་གི་མཚོན་ཆ་ཡར་རྒྱས་གཏོང་གི་ཡོད་སྐོར་བརྗོད་ཡོད་པ་དང་།བདུན་རྗེས་མའི་ནང་ཨ་རིའི་ཕྱི་སྲིད་དྲུང་ཆེ་མེ་ཁི་པམ་པོབྱང་ཀོ་རི་ཡར་སྐོར་སྐྱོད་བྱ་རྒྱུ་གཏན་འཁེལ་བྱུང་ཡོད་ཀྱང་།དེ་རིང་གློ་བུར་དུ་ཕྱོགས་སྐྱོད་དེ་ཕྱིར་འཐེན་བྱས་ཡོད་འདུག